《寄虔州抚台美承唐公 其二》
明代·张萱

一别惊心十五秋，梦来犹是抚尘游。关门候气瞻骢影，炎徼停云想画旒。

囧命重申周太仆，武成新拜汉元侯。自怜衰病沟中断，何日从公一借筹。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。